CELEX: 22021D2213
Language: lt
Date: 1637884800000
Title: Es ir Egipto asociacijos tarybos rekomendacija Nr. 1/2021 2021 m. lapkričio 26 d. kuria susitariama dėl ES ir Egipto partnerystės prioritetų galiojimo pratęsimo [2021/2213]

2021 12 14   
               
               
                  LT
               
               
                  Europos Sąjungos oficialusis leidinys
               
               
                  L 447/8
               
            
         ES IR EGIPTO ASOCIACIJOS TARYBOS REKOMENDACIJA Nr. 1/2021
         2021 m. lapkričio 26 d.
         kuria susitariama dėl ES ir Egipto partnerystės prioritetų galiojimo pratęsimo [2021/2213]
         ES IR EGIPTO ASOCIACIJOS TARYBA,
         atsižvelgdama į Europos ir Viduržemio jūros regiono šalių susitarimą, steigiančio Europos Bendrijų bei jų valstybių narių ir Egipto Arabų Respublikos asociaciją,
         kadangi:
         
                     (1)
                  
                  
                     2001 m. birželio 25 d. buvo pasirašytas ir 2004 m. birželio 1 d. įsigaliojo Europos ir Viduržemio jūros regiono šalių susitarimas, steigiantis Europos Bendrijų bei jos valstybių narių ir Egipto Arabų Respublikos asociaciją, (1) (toliau – Susitarimas);
                  
               
                     (2)
                  
                  
                     pagal Susitarimo 76 straipsnį Asociacijos taryba gali teikti atitinkamas rekomendacijas;
                  
               
                     (3)
                  
                  
                     Susitarimo 86 straipsnyje teigiama, kad Šalys turi imtis visų bendrųjų ar specialiųjų priemonių, reikalingų savo įsipareigojimams pagal Susitarimą įvykdyti, ir turi užtikrinti, kad Susitarime nustatyti tikslai būtų pasiekti;
                  
               
                     (4)
                  
                  
                     2017 m. liepos 25 d. Asociacijos taryboje Europos Sąjunga ir Egiptas susitarė dėl partnerystės prioritetų, kaip išdėstyta Asociacijos tarybos rekomendacijoje Nr. 1/2017 (2), kuriais 2017–2020 m. laikotarpiu grindžiama partnerystė;
                  
               
                     (5)
                  
                  
                     po Europos Sąjungos laiško abi Šalys susitarė, kad ES ir Egipto partnerystės prioritetų, kaip pagrindinio partnerystės stiprinimo dokumento, galiojimas turėtų būti pratęstas, kol bus priimti nauji atnaujinti partnerystės prioritetai;
                  
               
                     (6)
                  
                  
                     Asociacijos tarybos darbo tvarkos taisyklių 10 straipsnyje numatyta galimybė priimti rekomendacijas tarp posėdžių taikant rašytinę procedūrą, jeigu abi Šalys taip susitaria,
                  
               REKOMENDUOJA:
         
            1 straipsnis
            Asociacijos taryba, taikydama rašytinę procedūrą, rekomenduoja pratęsti ES ir Egipto partnerystės prioritetų, priimtų 2017 m. liepos 25 d. Asociacijos taryboje, galiojimą, kol Asociacijos taryba priims naujus atnaujintus partnerystės prioritetus.
         
         
            2 straipsnis
            Ši rekomendacija įsigalioja jos priėmimo dieną.
         
         
            Priimta Briuselyje 2021 m. lapkričio 26 d.
            
               
                  ES ir Egipto asociacijos tarybos vardu
               
               
                  Pirmininkas
               
               Sameh Hassan SHOUKRY
            
         
         
            (1)  OL L 304, 2004 9 30, p. 39.
         
            (2)  2017 m. liepos 25 d. ES ir Egipto asociacijos tarybos rekomendacija Nr. 1/2017 dėl ES ir Egipto partnerystės prioritetų (OL L 255, 2017 10 3, p. 26).